Ek weet nie wat die antwoord is nie - www.bybelkennis.co.za
by Mitch Kalp · 27/11/2012
"Good character is not formed in a week or a month. It is created little by little, day by day. Protracted and patient effort is needed to develop good character."—Heraclitus
Wat moet ons doen as iemand vir ons 'n vraag vra en ons het geen idee hoe om dit te antwoord nie? Die beste is om reguit te sê dat jy nie weet nie. Maar jy kan dit nie daar los nie. Sê vir hom dat jy 'n bietjie navorsing gaan doen en na hom terug sal kom. Dit is goed om hom te vra om self 'n bietjie ondersoek in te stel oor die vraag.
Almal van ons sal op een of ander stadium moeilike vrae oor ons geloof moet beantwoord. Vroeër of later gaan ons 'n vraag kry wat ons nie kan beantwoord nie. Daar is niks mee verkeerd nie, want niemand van ons ken die antwoorde op alle vrae nie. Lee Strobel sê dat die grootste probleem is om 'n vraag te antwoord as jy nie weet wat die antwoord is nie. Daar is niks mee verkeerd om eerlik te erken: Ek weet nie. Daarna moet jy die antwoord gaan soek. Daar is baie goeie Christelike boeke wat jy kan raadpleeg.
Die probleem is dat Christene nie meer bereid is om hulle geloof met ander te deel nie, want hulle is bang mense vra moeilike vrae. Die grootste fout wat ons kan maak, is om hierdie mense wat moeilike vrae vra, te vermy.